Sotsiaalkaitseministri 21.12.2023 määrus nr 74

**„**Sotsiaalteenuste kättesaadavuse ja kvaliteedi parandamine kohalikul tasandil**“**

**Lisa 2**

**Hindamisleht**

|  |  |
| --- | --- |
| Taotluse nimi: | Iseseisvat toimetulekut toetavate sotsiaalteenuste arendamine Kose vallas |
| SFOS kood: | 2021-2027.4.09.24-0046 |
| Hindamise kuupäev: | 16.05.2024 |
| Hindamislehe tagastamise tähtpäev: | 29.05.2024 |

|  |  |  |
| --- | --- | --- |
| **Hindamisleht**  | **Maksimum-hinne**  | **Hinne**  |
| **1. Projekti mõju rakenduskava erieesmärgi ja meetme eesmärkide saavutamisele**  | **8**  |  **7**  |
| 1.1. Projekti panus meetme eesmärkide saavutamisse (hinnatakse projekti kooskõla määruse § 2 lõikes 1 nimetatud eesmärkidega) *(e-toetuse taotlusvormi „Sisu“ alajaotuse andmeväljad „Projekti eesmärk ja tulemused“)*  | 3  |  3 |
| Selgitus punkti 1.1 hinnangute kohta: Projekti eesmärgid on vastavuses määruse § 2 lg 1 nimetatud eesmärkidega (parandada kvaliteetsete kodus elamist toetavate sotsiaalteenuste või hoolduskoormust leevendavate teenuste ning abi- või toetusvajaduse süvenemist ennetavate meetmete kättesaadavust kohalikul tasandil). Taotluses on piisavalt selgelt ja arusaadavalt lahti kirjutatud, kuidas projekti tulemusel jõutakse seatud eesmärkide saavutamiseni. Kavandatava projekti ühe osana kujundatakse ja arendatakse KOVis olemasolevat teenust sihtrühma vajadustele paremini vastavaks, teine osa projektist loob ja katsetab uut teenust piirkonnas. |
| 1.2 Projekti panus meetme väljundnäitaja saavutamisse (hinnatakse projekti panust väljundnäitaja saavutamisse vastavalt § 2 lõikele 3) *(e-toetuse taotlusvormi „Näitajad“)*   | 2  |  2 |
| Selgitus punkti 1.2 hinnangute kohta: Projekti raames osutatavate hoolekandeteenuse saajate arv on suurem kui 10. Taotlejal on kavas projekti vältel hoolekandeteenuseid osutada vähemalt 30 inimesele, sh- vähemalt 10 hooldusvajadusega inimest on hakanud kasutama tehnilisi abivahendeid;- vähemalt 10 omastehooldajal on hoolduskoormus projekti teenuste toel vähenenud;- vähemalt 10 toimetulekuraskustes inimest on saanud KOVis käivitatud uut isikukeskset hoolekandeteenust. |
| 1.3. Projekti panus Vabariigi Valitsuse Rohepöörde tegevusplaani 2023–2025 eesmärkidesse (hinnatakse projekti kooskõla määruse § 4 lõikega 5) *(e-toetuse taotlusvormi „Sisu“ alajaotuse andmeväli „Keskkonnasäästlikud lahendused“)*  | 1  | 1 |
| Selgitus punkti 1.3 hinnangute kohta: Arusaadavalt on lahti kirjutatud, kuidas panustatakse Vabariigi Valitsuse Rohepöörde tegevusplaani 2023–2025 eesmärkidesse. Taotluses on piisava põhjalikkusega kirjeldatud projekti raames juurutatavaid keskkonnasäästlikke lahendusi teenuse korraldamisel, sh tehnilised abivahendid teenusesaaja kodus, Fleet Complete rakendus, mis aitab optimeerida teenuseosutajate tööaega ja töösõite ja võimaldab elektroonilise sõidupäeviku pidamist. Läbi on mõeldud keskkonnahoiu võimalused koolituste, veebikohtumiste jm ürituste organiseerimisel, mõeldud on ka säästlikumale transpordi korraldusele ning paberivaba teabevahetuse juurutamisele. |
| 1.4. Projekti tegevuste jätkusuutlikkuse kirjeldus (hinnatakse, kuidas on planeeritud tegevuste jätkumine peale projekti lõppu) *(e-toetuse taotlusvormi „Sisu“ alajaotuse andmeväljad „Projekti tegevused“ ja „Projekti tulemuste jätkusuutlikkus“)*  | 2 | 1 |
| Selgitus punkti 1.4 hinnangute kohta: Taotluses on kirjeldatud, kuidas teenuste osutamine kohalikus omavalitsuses peale projekti lõppu jätkub ning millistest rahastusallikatest kavatsetakse seda rahastada. Taotleja poolt välja pakutud lahendused on osaliselt kindlasti teostatavad – koduteenuse taset on edendatud nii tehnoloogiliste vahendite kui abivahendite abil, koolitatud töötajad on pädevad ka pärast projekti lõppu, projekti vältel soetatud abivahendid ja tehnilised lahendused on kasutatavad samuti ka edaspidi. Ka teenusesaajate omaosaluse järkjärguline rakendamine toetab teenuse jätkusuutlikkust. Projektiperioodi jooksul katsetab Kose vald praktikas uut isikukeskset hoolekandeteenust suurema abi- ja toetusvajadusega täisealiste inimeste sihtrühmale. Katsetamise käigus omandavad spetsialistid KOVis uudse teenuse edaspidiseks osutamiseks vajalikud pädevused, samuti täiendatakse Kose vallas kehtivat sotsiaalhoolekandelise abi andmise korda uue isikukeskse hoolekandeteenuse saamise kirjeldusega ning teenusele suunamise tingimuste ja korraga, mis on vajalik alus teenuse osutamisega jätkamiseks pärast projekti lõppu. Kuna KOVide eelarve on üldreeglina pingeline, ei saa pidada kuigi jätkusuutlikuks plaani kasutada projekti järgselt teenusega jätkamiseks arvestatavas mahus lisarahastust KOV eelarvest. |
| **2. Projekti põhjendatus**  | **10**  |  **7**  |
| 2.1. Projekti vajaduse põhjendatus olukorra analüüsist lähtuvalt, mh projekti tegevuste selgus, teostatavus ja otstarbekus (hinnatakse, kuidas projekti tegevuste eesmärgipüstitus on põhjendatud, kas projekti elluviimiseks on olemas põhjendatud vajadus, kas on olemas probleem, kitsakoht või kasutamata arenguvõimalus; kuidas projektis ette nähtud tegevused võimaldavad täita püstitatud eesmärke ning saavutada planeeritud väljundeid ja tulemusi kooskõlas määruse §-ga 2; kui realistlik on tegevuste ajakava, arvestades mh tegevuste omavahelisi seoseid, ajalist järgnevust ja planeeritud eelarvet). *(e-toetuse taotlusvormi „Sisu“ alajaotuse andmeväli „Olemasolev olukord ja ülevaade projekti vajalikkusest“ ning „Tegevused“).*   | 4  |  4 |
| Selgitus punkti 2.1 hinnangute kohta: Taotlusest selgub, et piirkonnas on seni tegeletud küll koduteenuse üldise arendamisega, kuid vähem on pööratud tähelepanu teenuse efektiivsemaks muutmisele ning osutatava abi sisulise kvaliteedi tõstmisele. Käesoleva projekti raames kavandatakse võtta kasutusele tehnoloogilised lahendused, tõstetakse koolituste abil koduteenuse osutajate kompetentsi ning toetatakse läbi nende meetmete nii teenust kodus vajavate inimeste elu ja toimetuleku kvaliteeti kui ka nende hoolduskoormusega lähedaste toimetulekut (sh tööle naasmist). Koduteenuse tõhustamiseks planeeritud tegevused on taotluses arusaadavalt esitatud, antud selgituste põhjal on kavandatavad tegevused otstarbekad ja aitavad saavutada planeeritud väljundeid, tegevuskava on mõistetav ja realistlik. Olemasolevast olukorrast on üldine ülevaade antud, esitatud on andmed hetkel KOVis koduteenust saavate inimeste ja teenust osutavate töötajate kohta. Taotluses võiks olla lisatud rohkem statistilisi andmeid KOVis koduteenust vajavate inimeste üldarvu kohta, aga ka muude seda sihtrühma iseloomustavate näitajate kohta (nt piirkondlik paiknemine, info hoolduskoormusega lähedaste hulga kohta vmt). Projekti raames on kavas käivitada ka uus isikukeskne hoolekandeteenus, mis toetab nende inimeste toimetulekut, kes vajavad mitmekülgset tuge, sh erinevaid teenuseid, nõustamist jne. Taotleja toetub uudse hoolekandeteenuse väljaarendamisel oma varasemale ISTE teenusmudeli katsetamise kogemusele, mille raames isikukeskset hoolekandeteenust on edukalt piloteeritud ühel konkreetsel sihtrühmal ning tulemused näitasid, et see mudel toimib tõhusalt. Käesoleva projekti vältel kavatseb KOV sarnast teenusekorraldust piloteerida teisel sihtrühmal. Taotleja plaan projekti raames uudset teenust arendada ja katsetada, et testida selle sobivust konkreetse KOV kontekstis teatud sihtrühma jaoks, on perspektiivikas ja innovaatiline. Samas, isikukeskse hoolekandeteenuse arendamist käsitlevad selgitused jäävad taotluses mõnevõrra pealiskaudseks. Taotlusest selgub küllaltki üldsõnaliselt, millist sihtrühma on selle teenuse puhul silmas peetud. Taotluses ei ole esitatud statistikat, analüüsi vms, mis võimaldaks sihtrühma täpsemalt fokusseerida, uue teenuse potentsiaalse sihtrühma suurust ja vajaliku abi sisu määratleda. Kes on KOVis need inimesed, kellele tavapärastest KOV teenustest ei piisa? Milliseid teenuse komponente see sihtrühm lisaks vajab ja miks? Projekti ei ole ka planeeritud sellekohase uuringu või teenuse disainiprotsessi läbiviimist. Soovitus taotlejale on, et planeeritud ressursid ja tegevused võiks veel üle vaadata, et teenus saaks projektiperioodi jooksul KOV vajadustele vastavalt võimalikult hästi välja töötatud, sihtrühm selgelt määratletud ja võimalikult paljud sihtrühma kuulujad saaksid vajaduspõhiselt teenust, projekti abil lisanduvat tööjõuressurssi (juhtumikorraldajate tööaega) võimalikult hästi rakendades.  |
| 2.2. Projekti riskianalüüs (hinnatakse, kuivõrd on analüüsitud väliseid ja sisemisi riske) *(e-toetuse taotlusvormi „Sisu“ alajaotuse andmeväli „Kaasnevad riskid ja nende maandamine“ ning „Tegevused“)*   |  2  | 2  |
| Selgitus punkti 2.2 hinnangute kohta: Taotluses on välja toodud erineva tasemega riskid, mis projekti elluviimisega kaasneda võivad. Taotluses loetletud riskid (nt kvalifitseeritud tööjõu leidmine/tööjõu voolavus, hoolduskoormusega inimeste tööl püsimise või tööle saamisega seotud raskused; teenusesaajate kartus tehnoloogiliste vahendite kasutamise osas jt) on asjakohased ja hõlmavad projekti rakendamise erinevaid aspekte, riskidele on planeeritud teostatavad maandamistegevused. Projektijuhtimise, eelarve kasutuse ja partnerite leidmisega seotud võimalikke riske ei ole nimetatud.  |
| 2.3. Projekti tegevuste elluviimiseks kaasatud KOV-id (hinnatakse partnerina kaasatud KOV-ide arvu). *(e-toetuse taotlusvormi alajaotus „Partnerid“ ja taotlusvormi lisa 1 partneri kinnituskiri)*   | 3  | 0 |
| Selgitus punkti 2.3 hinnangute kohta: Taotleja ei ole partnerina kaasanud ühtegi teist kov-i  |
| 2.4. Projekti planeeritud abitehnoloogiad (hinnatakse, kas projekti arendustegevustes on planeeritud teenuse tõhusamaks muutmiseks kasutusele võtta abitehnoloogiaid). *(e-toetuse taotlusvormi alajaotus „Tegevused“)*  | 1  | 1 |
|  Selgitus punkti 2.4 hinnangute kohta: Taotluses on alajaotuses „Tegevused“ piisava põhjalikkusega kirjeldatud, milliseid abitehnoloogiaid planeeritakse teenuse tõhusamaks muutmiseks kasutusele võtta. Projekti tegevustesse on planeeritud infotehnoloogiliste seadmete kasutusele võtmine ning lisaks tehniliste abivahendite ost ja kasutuselevõtt, mis aitavad parandada abi- või toetusvajadusega inimeste toimetulekut (trepironija, häirenupp jms) ja aitavad tõhustada teenuste korraldust, sealhulgas optimeerida ressursside kasutamist (Fleet Complete) jms. |
| **3. Projekti kuluefektiivsus**  | **6**  | **5** |
| 3.1. Projekti üldine kuluefektiivsus (hinnatakse, kuivõrd kavandatud tegevused on kuluefektiivsed planeeritud väljundite ja tulemuste saavutamiseks) *(e-toetuse taotlusvormi sisu alajaotuse andmeväljad „projekti eesmärk ja tulemused“, „näitajad“ ja „eelarve“)*   | 3  | 3  |
| Selgitus punkti 3.1 hinnangute kohta: Projekti taotletav kogumaksumus on 257 239,34 eurot. Taotluses on projekti väljundnäitajaks hoolekandeteenuse saajate arv 30 inimest (sh toetatakse projekti vältel vähemalt 10 hoolduskoormusega ja 10 hooldusvajadusega inimest ning 10 toimetulekuraskustes inimest). Taotluses on projekti eesmärkide ja tulemuste kirjelduses koduteenuse sihtrühma kohta info, et märts 2024 seisuga saavad KOVis koduteenust kokku 76 klienti, teenuse efektiivsemaks muutumisel peaks koduteenuse saajate arv suurenema vähemalt 10 inimese võrra. Loodava uue isikukeskse hoolekandeteenusega on seatud eesmärgiks toetada vähemalt 10 toimetulekuraskustes inimest. Projekti planeeritud kulud on valdavalt asjakohased ning eesmärkide saavutamiseks vajalikud. Projekti kogueelarve otseste kulude kogusumma on 208 629,8 eurot. Koduteenuse tõhustamisega seotud tegevused on planeeritud kuluefektiivselt. Isikukeskse hoolekandeteenuse väljatöötamise ja reaalselt KOVis selle teenuse käivitamisega seotud kulud moodustavad projektieelarve otsestest kuludest suurema osa (139 845,04 eurot) – kuid on põhjendatud, et KOVis täiesti uue teenuse väljaarendamise kulud on suuremad olemasoleva teenuse tõhustamiseks planeeritud kuludest. |
| 3.2. Konkreetsete kavandatud kulutuste vajalikkus, põhjendatus ja mõistlikkus projekti rakendamise seisukohast (hinnatakse, kuivõrd planeeritud eelarve on realistlik ja mõistlik (sh arvestades planeeritud ajakava), on selgelt lahti kirjutatud, milliste arvutuste ja hinnangute alusel on eelarve kokku pandud, kas planeeritud kulud on vajalikud).*(e-toetuse taotlusvormi „Sisu“ alajaotuse andmeväljad „Olemasolev olukord ja ülevaade projekti vajalikkusest“ ning „Tegevused“ ja „Eelarve“)*  |  3  | 2  |
| Selgitus punkti 3.2 hinnangute kohta: Projekti eelarvesse kavandatud konkreetsed kulud on üldiselt otstarbekad. Enamik kavandatud kulutusi on konkreetsete tegevuste raames nende elluviimiseks vajalikud. Kavandatud kulutused baseeruvad tegelikel turuhindadel. Projekti elluviimisel võivad tegelikud kulud kujuneda eelarves planeeritud kuludest erinevaks sel põhjusel, et tegevuste ajakava ei ole mõistlikult planeeritud – praktiliselt kõik tegevused (töötajate tööleasumine, seadmete jm soetamine, arendustegevused) algavad samal ajal, mistõttu suure tõenäosusega ei suuda taotleja kõiki planeeritud tegevusi õigeaegselt ellu viia. Tegevuste ajakava tuleks üle vaadata ja realistlikult planeerida.Koduteenuse tõhustamiseks on planeeritud mitmesugused arendustegevused, sh infotehnoloogiliste seadmete kasutuselevõtt koduteenuse efektiivsemaks korraldamiseks, teenuse saajate kodus paremaks toimetulemiseks ja ligipääsetavuse parandamiseks vajalike tehniliste abivahendite soetamine ja kasutuselevõtt, teenuseosutajate kompetentsi tõstmine koolituste abil jm. Koduteenuse arendustegevusteks eelarvesse planeeritud kulud on üldjoontes vajalikud ja põhjendatud. Samas esineb alaplaneeritud kulusid - näiteks on eelarvesse planeeritud koduteenuse arendamise eesmärgil infotehnoloogiliste seadmete kasutusele võtmine, sh kuuele koduteenust osutavale inimesele nutitelefonide soetamine. Kuid taotlusest ei selgu, millisest rahastusallikast kaetakse nende kuue koduhooldustöötaja töötasu (seda ei ole projekti eelarvesse planeeritud, samas pole ka toodud välja, et see kulu kaetakse nt KOV eelarvest).Muus osas on koduteenuse arendustegevuste kulud planeeritud otstarbekalt. Nt on taotluses välja toodud, et Kose vallas on tööl kuus koduhooldustöötajat, kelle tööd efektiivsemalt korraldades saab suurendada teenuse saajate hulka ja sellega parandada teenuse kättesaadavust. Selleks on kavas võtta kasutusele infotehnoloogiline rakendus Fleet Complete. Selle rakenduse kasutuselevõtu kulu on eelarves 5371,2 eurot. Planeeritud on, et iga koduhooldustöötaja jõuab tänu Fleet Complete kasutuselevõtule tegeleda senisest suurema hulga hooldusvajadusega klientidega (lisaks senisele 76 kliendile saavad 6 töötajat tegeleda täiendavalt veel 10 hooldust vajava inimesega). Taotlejal tuleb projekti tegevuste elluviimisel pöörata tähelepanu sellele, et projektist soetatavaid vahendeid saab kasutada vaid otseselt projekti sihtgrupile ehk 10-le hooldust vajavale inimesele arenduse käigus teenuse osutamiseks. Juhul kui seda soovitakse kasutada ka teiste KOVis koduteenust saavate 76 inimese teenindamiseks, on abikõlbulik kulu vaid proportsioon projekti kaasatud inimeste osas.Isikukeskse hoolekandeteenuse arendamise tegevused ja nendeks vajalikud kulud on taotleja poolt väiksema detailsusega läbi mõeldud. Põhjalikult on taotluses lahti kirjutatud abivajajatele otseselt teenuse osutamisega seotud tegevused ja selleks planeeritud ressursid eelarves. Klienditöö tegevustele lisaks oleks võinud taotleja detailsemalt läbi mõelda ka teenuse väljaarendamiseks ja KOVis edaspidiseks kasutuselevõtuks vajalikud tegevused ja nende ajakava. Näiteks võiks olla täpsustatud, millal ja kelle poolt toimub projekti raames teenuse katsetamise kogemuste kokku võtmine ja selle pinnalt uue teenuse osas vajadusel Kose vallas kehtiva sotsiaalhoolekandelise abi andmise korra täiendamine (teenuse jätkusuutlikkuse tagamiseks). |
| **4.** **Taotleja ja partnerite suutlikkus projekti ellu viia**  | **3**  | **3**  |
| Taotleja ja partneri võimekus ja rollijaotus projekti elluviimisel (hinnatakse, kas taotlejal ja partneril(tel) (partneri olemasolu korral) on tegevuskavas jaotus tegevustesse panustamisel. Kui hästi projekti tegevused ja/või tegevuste kirjeldused kajastavad toetuse saaja ja (partneri olemasolul) partneri tegevusi või tegevuste etappe. Kas partneri olemasolul on partneri kinnituskirjas kajastatud roll projekti tegevustes). *(e-toetuse taotlusvormi „Sisu“ alajaotuse andmeväli „Taotleja kogemused taotluses toodud tegevustega analoogsete tegevuste elluviimisel“ ning „Tegevused“ ja „Eelarve“ ning lisa 3 „Partneri kinnituskiri“)*  | 3  | 3  |
| Selgitus punkti 4 hinnangute kohta: Taotleja on tegevuskavas välja toonud selged tegevuste kirjeldused ning selle, kes millist rolli täidab. On positiivne, et taotlejal on varasem kogemus koduteenuse disainimisel, sisulisel arendamisel ning tal on varasem kogemus teenuse arendusprojektide elluviimisel. Taotlejal on ka arvestatav ISTE projektis osalemise kogemus. See toetab oluliselt taotleja suutlikkust projekti edukalt ellu viia. |
| **5. Projekti kooskõla Eesti pikaajalise arengustrateegia aluspõhimõtete ja sihtidega**  | **4**  | **4**  |
| Hinnang lisaks projekti vahetutele eesmärkidele panustamine Eesti pikaajalise arengustrateegia aluspõhimõtete ja sihtidega seotud horisontaalsete põhimõtete (sooline võrdõiguslikkus, võrdsed võimalused, ligipääsetavus, regionaalareng) eesmärkide saavutamisse ja panustamine seeläbi vastavasse strateegia riigi pikaajalise arengustrateegia näitajasse. (hinnatakse, kuidas võetakse arvesse „Eesti 2035“ aluspõhimõtete ja sihtidega seotud horisontaalseid põhimõtteid vastavalt § 2 lõigetele 6 ja 7) *(e-toetuse taotlusvormi „Näitajad“ alajaotuse andmeväljas „Meetme tegevuse ülesed näitajad“)*  | 4  | 4 |
| Selgitus punkti 5 hinnangute kohta: Projektiga toetatakse nii abi vajavate teenusesaajate kui omastehooldajate võimalusi ühiskonnaelus aktiivsemalt ja teistega võrdsemal alusel osaleda. Taotluses on rõhutatud, et koduteenuse tõhusama korraldamisega suudetakse jõuda KOVis laiema ringi abivajajateni, sh ka nendeni, kes elavad tõmbekeskustest eemal, KOV kaugemates piirkondades. Panustatakse teenuste kättesaadavuse parandamisse, olemasolevate lahenduste integreerimisse ning aidatakse kaasa ühtse hästi kättesaadava teenuste võrgustiku tekkele. Taotluses on kirjeldatud, kuidas teenuse saajad on kaasatud tegevuste planeerimisse ja tagasisidestamisse, kuidas sihtrühma vajadusi arvesse võetakse ja teenust arendatakse, et rahulolu kohaliku omavalitsuse teenusega suureneks.Projekti raames võetakse kasutusele nutikaid lahendusi, mis võimaldavad suure hooldusvajadusega inimesel või eakal koduses keskkonnas toimetulekut toetada. Projektis on mõeldud ka liikumisraskustega inimeste jaoks ligipääsetavuse probleemide leevendamisele – kuidas toetada kodust väljumist ning tagada ligipääsetavus teenustele, mida inimene vajab väljaspool kodu. Projektis on välja toodud tegevuste mõju naiste hoolduskoormuse vähendamisele ja tööturule liikumisele või töö säilitamisele. Nende vahendite rakendamise läbi panustatakse ühte Eesti 2035 põhimõtete/eesmärkide saavutamisse - ajakohastatakse hoolduse süsteemi, pakutakse abivajajatele küllaldast tuge kodustes tingimustes, luuakse ligipääsetavuse võimalus ning seejuures vähendatakse ka hoolduskoormusega inimeste hoolduskoormust, võimaldades neil naasta tööturule või suurendada tööjõuturul osalemist. Uute töökohtade loomine ja teenuse arendamine on panus regionaalses vaates, kuna uued loodavad töökohad toovad piirkonda uusi inimesi ja/või annavad tööd piirkonna inimestele. Teisalt uue sotsiaalteenuse arendamisega võimaldatakse sihtrühmal saada kõikehõlmavat abi ja tuge vastavalt oma vajadustele. |
| **Maksimaalne koondhinne**  | **31**  |  **26**  |

|  |
| --- |
| **Ettepanek**[[1]](#footnote-1): rahuldada taotlus osalises mahus Ettepaneku põhjendus: **X**  rahuldada taotlus taotletud mahus X |

1. Lahter täidetakse juhul, kui taotlus on saanud määruse § 15 lõikes 6 sätestatud positiivse hinnangu. [↑](#footnote-ref-1)